મુંબઇ: કેન્દ્ર સરકારે તાજેતરમાં જ્વેલરી સેક્ટરને એક્સાઇઝમાં રાહત આપવા સંબંધી કેટલીક જાહેરાતો કરી છે, જોકે આ રાહતની જાહેરાતો ખૂબ જ ટૂંકા સમયગાળાની બની શકે છે. જ્વેલરી સેક્ટરના જાણકારોના જણાવ્યા પ્રમાણે જીએસટી લાગુ થયા બાદ સમગ્ર ટેક્સ માળખું ધરમૂળથી બદલાઇ જશે. નોંધનીય છે કે કેન્દ્ર સરકારે બજેટમાં એક્સાઇઝ ડ્યૂટીની જાહેરાત કર્યા બાદ માર્ચ મહિનાથી ૪૨ દિવસની સમગ્ર દેશમાં હડતાળ પાડી હતી, જોકે પાછળથી સમાધાનની પ્રક્રિયાના ભાગરૂપે એક ઉચ્ચ સ્તરની કમિટી બનાવી હતી.